艾柏賓美國設衛星倉 桀驁之戀5月遠征香港?
2024年04月18日 12:00
東網電視
更多新聞短片
艾柏賓將於美國設立衛星倉。(圖片:Getty Images)
藍營高多芬御用練馬師艾柏賓透露,為方便一批年長馬匹今年遠征美國,今夏將會於堅蘭開設衞星馬房,初步估計將會有10至12匹年長賽駒進駐當地,為11月德爾馬舉行嘅美國育馬者盃賽期,做好準備。
就目前考慮進駐當地藍營馬匹名單,包括咗一批一級賽盟主:「雄霸海上」(Master Of The Seas)、「威國之榮」(Nations Pride),以至新近勝出杜拜司馬經期賽嘅「桀驁之戀」(Rebel's Romance)。由於呢批馬年紀漸大,或都係最後一季服役,為免馬匹舟車勞頓,艾柏賓決定安排專注當地應付賽事,既有自己團隊駐守,方便照顧。
至於早前表示,「桀驁之戀」有意來港出爭5月底舉行遮打盃,亦係列入征美大軍之中,由於今年狀態全面回勇,貴為2022年美國育馬者盃草地大賽盟主,今年將會捲土重來。艾柏賓認為「桀驁之戀」來港可能性極高,除了馬匹適應力強,能征慣戰,更重要係時間配合理想,一旦在港出賽完之後,就會運返美國歸隊,以8月24日沙拉托加舉行嘅G1劍舞者錦標作為美國復出首項目標,絕對有充足準備時間。